《予游潼川将访魏城令君李仲明而不果作此寄之》
宋代·李流谦

骨肉缠恩爱，友朋缀情义。
於君若兼之，何生结此契。
朅来东川游，咫尺桃李县。
引车意甚决，牵衣事辄挽。
我如空中意，随风出岩岫。
又如波上舟，东西听水手。
有心不能酬，富贵那可必。
富贵吾不愿，此见未宜失。
栽诗说相思，过雁或堪托。
雁能见君子，嗟予雁不若。

作者简介：[约公元一一四七午前后在世]字无变，汉州德阳人。生卒年不详，约宋高宗绍兴中前后在世。以文学知名。荫补将仕郎，授成都府灵泉县尉。秩满，调雅州教授。虞允文宣抚全蜀，置之幂下，多所赞画。寻以荐除诸王宫大小学教授。力乞补外改奉议郎，通判淹州府事。流谦著有澹齐集八十一卷，《国史经籍志》传于世。